Որոգինէս կը գրէ. ««Այսօր եւս մեր հոգեւոր հացը տուր մեզի» կամ, ըստ Ղուկասի «ամէն օր տո՛ւր մեզի մեր հոգեւոր հացը»: Որոշ մեկնիչներ կ՚ենթադրեն, որ պէտք է նիւթական հացի համար աղօթենք: Այստեղ տեղին է հերքել անոնց սխալը: Ան, որ մեզի կը պատուիրէ մեծագոյն եւ երկնային բարիքները խնդրել (մինչ՝ մարմնաւոր հացը ո՛չ երկնային բարիք է եւ ո՛չ ալ մեծագոյն խնդրանքի առարկայ), ինչպէ՞ս կրնար Իր ուսուցումը մոռնալ եւ պատուիրել մեզի, որ Իր Հօր աղօթենք չնչին եւ երկրային բարիքի մը համար»: